Drambliniai

Drambliniai (Elephantidae) – straublinių (Proboscidea) būrio labai stambių žinduolių šeima, vienintelė išlikusi straublinių būryje. Aprašymas Iki mūsų laikų išlikusios gentys natūraliai paplitusios Pietų ir Pietryčių Azijoje ir į pietus nuo Sacharos, Afrikoje. Ledynmečiu visame Šiaurės pusrutulyje iki pat tundros buvo paplitęs ilgais plaukais apaugęs vilnoninis mamutas (Mammuthus primigenius), gyvenęs ir Lietuvoje. Jis buvo panašaus dydžio kaip ir afrikinis savaninis dramblys (Loxodonta africana) – stambūs patinai gogo aukštyje siekė 3,5 m ir svėrė apie 7 tonas. Patelės iki pečių vidutiniškai buvo 2,6–2,9 m aukščio ir svėrė iki 4 tonų. Naujagimiai sverdavo apie 90 kilogramų. Dramblinių (Elephantidae) šeimos klasifikacija Dramblinių šeimoje išskiriami 2 pošeimiai ir 8 gentys. 2 gentys (ir 3 dramblinių rūšys) yra išlikusios, 6 gentys yra išnykusios. Žemiau, dramblinių (Elephantidae) šeimos rūšių klasifikacija, išvardinant išlikusias ir išnykusias gentis, rūšis bei jų porūšius. Dramblių (Elephantinae) Gray, 1821 pošeimis Elephas Linnaeus, 1758 – Azijinių dramblių gentis. Gentyje 1 rūšis. Elephas maximus Linnaeus, 1758 - Azijinis arba indinis dramblys. Išskiriami išlikę 3, kartais 4 porūšiai. Daug neaiškumų yra dėl 3 išnykusių populiacijų ar porūšių. Manoma kad sirinis azijinis dramblys (Elephas maximus asurus), kininis azijinis dramblys (Elephas maximus rubridens) ir javinis azijinis dramblys (Elephas maximus sondaicus) istorijos tėkmėje galbūt galėjo būti introdukuotas žmonių ir jie yra dabartinių egzistuojančių porūšių populiacijų dalys. Elephas maximus indicus Cuvier, 1798 – Indinis azijinis dramblys Elephas maximus maximus Linnaeus, 1758 – Šri Lankos azijinis dramblys Elephas maximus sumatranus Temminck, 1847 – Sumatrinis azijinis dramblys (Elephas maximus sumatranus); Sumatros ir Borneo salos. Bet kiti zoologai šių salų dramblius laiko atskirais porūšiais ir iš sumatrinių populiacijos kaip atskira rūšimi išskiria Borneo azijinius dramblius (Elephas maximus borneensis). Loxodonta Vigors, 1827 – Afrikinių dramblių gentis. Yra 2 rūšys: Loxodonta africana Blumenbach, 1797 – Afrikinis savaninis dramblys yra stambiausias dabartinis sausumos žinduolis. Jis užauga iki 4 m aukščio ir sveria iki 7,5 t. Turi didžiules ausis ir iltis, kurios patinams užauga iki 3,5 m. Loxodonta cyclotis Matschie, 1900 - Afrikinis miškinis dramblys. † Mammuthus Brookes, 1828 – Mamutų išmirusi gentis. † Mammuthus africanavus † Mammuthus columbi † Mammuthus creticus – mažiausia kada nors egzistavusi mamutų genties rūšis. † Mammuthus exilis † Mammuthus lamarmorae † Mammuthus meridionalis, Europoje bei Vidurinėje Azijoje gyvenusi rūšis. † Mammuthus primigenius - vilnoninis mamutas gyveno didžiojoje Europos dalyje, įskaitant ir Lietuvą, šiaurinėje Azijoje bei Šiaurės Amerikos vidurio dalyje. Jiems artimiausi yra dabar gyvenantys azijiniai drambliai (Elephas maximus). Šie mamutai yra paskutinė gyvenusi mamutų genties rūšis. † Mammuthus rumanus. Plioceno laikotarpio fosilijos iš Rumunijos bei Jungtinės Karalystės. † Mammuthus subplanifrons. Plioceno laikotarpio fosilijos iš Pietų ir Rytų Afrikos. † Mammuthus trogontherii. Stambiausia arba viena stambiausių (šalia Mammuthus meridionalis, Mammuthus columbi ir Deinotherium) kada nors gyvenusi straublinių rūšis. † Palaeoloxodon Matsumoto, 1924 - išmirusi gentis. † Palaeoloxodon antiquus, fosilijos iš Europos, Artimųjų Rytų, Azijos. † Palaeoloxodon chaniensis, fosilijos iš Kretos salos. † Palaeoloxodon cypriotes (Cyprus), dwarf elephant † Palaeoloxodon falconeri, fosilijos iš Sicilijos ir Maltos salų. † Palaeoloxodon melitensis † Palaeoloxodon mnaidriensis, fosilijos iš Sicilijos. † Palaeoloxodon namadicus, fosilijos iš Azijos. † Palaeoloxodon naumanni, fosilijos iš pietų Japonijos. † Palaeoloxodon recki † Palaeoloxodon tokunagai † Primelephas Maglio, 1970 - išmirusi gentis. † Primelephas gomphotheroides † Primelephas korotorensis † Stegotetrabelodontinae Aguirre, 1969 pošeimis Išmiręs pošeimis. † Selenotherium Mackaye, Brunet & Tassy, 2005 - išmirusi gentis. † Stegodibelodon Coppens, 1972 - išmirusi gentis. † Stegodibelodon schneideri † Stegotetrabelodon Petrocchi, 1941 - išmirusi gentis. † Stegotetrabelodon lybicus Petrocchi, 1943 † Stegotetrabelodon orbus Maglio, 1970 † Stegotetrabelodon syrticus Petrocchi, 1941 Šaltiniai Mačionis A., Stuburinių zoologija. Vilnius: Mokslas. 1989. 201–211 psl. ISBN 5-420-00277-9 Nuorodos taxonomicon.taxonomy.nl / Taxon: Family Elephantidae Gray, 1821 - elephants